title: Regulamentul de punere în aplicare (UE) nr. 1213/2012 al Comisiei din 17 decembrie 2012 de suspendare a preferințelor tarifare pentru anumite țări beneficiare ale SGP în ceea ce privește anumite secțiuni din SGP, în conformitate cu Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare

text:
               18.12.2012

               RO

               Jurnalul Oficial al Uniunii Europene

               L 348/11

         REGULAMENTUL DE PUNERE ÎN APLICARE (UE) NR. 1213/2012 AL COMISIEI
   din 17 decembrie 2012
   de suspendare a preferințelor tarifare pentru anumite țări beneficiare ale SGP în ceea ce privește anumite secțiuni din SGP, în conformitate cu Regulamentul (UE) nr. 978/2012 al Parlamentului European și al Consiliului de aplicare a unui sistem generalizat de preferințe tarifare
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 978/2012 al Parlamentului European și al Consiliului din 25 octombrie 2012 de aplicare a unui sistem generalizat de preferințe tarifare și de abrogare a Regulamentului (CE) nr. 732/2008 al Consiliului (1), în special articolul 8 alineatul (2),
   întrucât:

               (1)

               În conformitate cu Regulamentul (UE) nr. 978/2012, preferințele tarifare acordate în cadrul regimului general al sistemului generalizat de preferințe (SGP) trebuie suspendate în ceea ce privește produsele dintr-o secțiune a SGP originare dintr-o țară beneficiară a SGP atunci când, timp de trei ani consecutiv, valoarea medie a importurilor acestor produse în Uniune din respectiva țară depășește pragurile stabilite în anexa VI la regulamentul menționat.

               (2)

               Înainte de aplicarea preferințelor tarifare prevăzute în cadrul regimului general, Comisia trebuie să stabilească o listă a secțiunilor SGP pentru care preferințele tarifare sunt suspendate în ceea ce privește țările beneficiare ale SGP vizate. Lista trebuie stabilită pe baza datelor disponibile la 1 septembrie 2012 și din precedenții doi ani.

               (3)

               Măsurile prevăzute în prezentul regulament sunt conforme cu avizul Comitetului pentru preferințe generalizate,

         ADOPTĂ PREZENTUL REGULAMENT:
   Articolul 1
   Lista produselor din secțiunile SGP pentru care preferințele tarifare menționate la articolul 7 din Regulamentul (UE) nr. 978/2012 sunt suspendate în ceea ce privește țările beneficiare ale SGP vizate figurează în anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 1 ianuarie 2014 până la 31 decembrie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2012.

            Pentru Comisie

            Președintele

         José Manuel BARROSO

      (1)  JO L 303, 31.10.2012, p. 1.

      ANEXĂ

         Lista secțiunilor din SGP pentru care preferințele tarifare menționate la articolul 7 din Regulamentul (UE) nr. 978/2012 sunt suspendate în ceea ce privește o țară beneficiară a SGP vizată.

                  Coloana A

                  :

                  numele țării

                  Coloana B

                  :

                  secțiunea din SGP [articolul 2 litera (j) din Regulamentul SGP)

                  Coloana C

                  :

                  descriere

                  A

                  B

                  C

                  China

                  S-1a

                  Animale vii și produse de origine animală, cu excepția peștilor

                  S-1b

                  Pești, crustacee, moluște și alte nevertebrate acvatice

                  S-2b

                  Legume, fructe și fructe cu coajă lemnoasă

                  S-2c

                  Cafea, ceai, mate și mirodenii

                  S-2d

                  Cereale, făină, semințe și rășini

                  S-4b

                  Produse ale industriei alimentare (cu excepția cărnurilor și a peștilor), băuturi, produse spirtoase și oțet

                  S-6a

                  Produse chimice anorganice și organice

                  S-6b

                  Produse chimice, altele decât produsele chimice organice și anorganice

                  S-7a

                  Materiale plastice

                  S-7b

                  Cauciuc

                  S-8a

                  Piei brute și piei finite

                  S-8b

                  Articole din piele și blănuri

                  S-9a

                  Lemn și cărbune de lemn

                  S-9b

                  Plută, articole din paie și alte materiale pentru împletit

                  S-11a

                  Textile

                  S-11b

                  Îmbrăcăminte și accesorii de îmbrăcăminte

                  S-12a

                  Încălțăminte

                  S-12b

                  Obiecte de acoperit capul, umbrele de ploaie, umbrele de soare, bastoane, cravașe și pene și puf prelucrate

                  S-13

                  Articole din piatră, produse ceramice și sticlă

                  S-14

                  Perle și metale prețioase

                  S-15a

                  Feroaliaje și articole din fier și oțel

                  S-15b

                  Metale comune (cu excepția fierului și a oțelului), articole din metale comune (cu excepția articolelor din fier și oțel)

                  S-16

                  Mașini și echipamente

                  S-17a

                  Vehicule și materiale pentru căi ferate și similare

                  S-17b

                  Autovehicule, biciclete, aeronave și nave spațiale, vapoare și ambarcațiuni

                  S-18

                  Instrumente optice, ceasornicărie, instrumente muzicale

                  S-20

                  Diverse

                  Costa Rica

                  S-2b

                  Legume, fructe și fructe cu coajă lemnoasă

                  Ecuador

                  S-2a

                  Plante vii și produse de floricultură

                  S-4a

                  Preparate din carne și pește

                  India

                  S-5

                  Produse minerale

                  S-6a

                  Produse chimice anorganice și organice

                  S-6b

                  Produse chimice, altele decât produsele chimice organice și anorganice

                  S-8a

                  Piei brute și piei finite

                  S-11a

                  Textile

                  S-17b

                  Autovehicule, biciclete, aeronave și nave spațiale, vapoare și ambarcațiuni

                  Indonezia

                  S-1a

                  Animale vii și produse de origine animală, cu excepția peștilor

                  S-3

                  Uleiuri de origine animală sau vegetală, grăsimi și ceruri

                  S-6b

                  Produse chimice, altele decât produsele chimice organice și anorganice

                  Nigeria

                  S-8a

                  Piei brute și piei finite

                  Ucraina

                  S-17a

                  Vehicule și materiale pentru căi ferate și similare

                  Thailanda

                  S-4a

                  Preparate din carne și pește

                  S-4b

                  Produse ale industriei alimentare (cu excepția cărnurilor și a peștilor), băuturi, produse spirtoase și oțet

                  S-14

                  Perle și metale prețioase


title: Regulamentul de punere în aplicare (UE) 2016/1620 al Comisiei din 8 septembrie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               9.9.2016

               RO

               Jurnalul Oficial al Uniunii Europene

               L 242/30

         REGULAMENTUL DE PUNERE ÎN APLICARE (UE) 2016/1620 AL COMISIEI
   din 8 septembrie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 septembrie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  158,1

                  ZZ

                  158,1

                  0707 00 05

                  TR

                  132,9

                  ZZ

                  132,9

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  172,7

                  CL

                  178,9

                  EG

                  94,4

                  TR

                  143,8

                  UY

                  143,7

                  ZA

                  159,0

                  ZZ

                  148,8

                  0806 10 10

                  TR

                  137,5

                  ZZ

                  137,5

                  0808 10 80

                  AR

                  110,7

                  BR

                  102,8

                  CL

                  125,4

                  CN

                  98,0

                  NZ

                  125,0

                  US

                  179,7

                  ZA

                  88,4

                  ZZ

                  118,6

                  0808 30 90

                  AR

                  93,2

                  CL

                  120,3

                  TR

                  142,8

                  ZA

                  115,3

                  ZZ

                  117,9

                  0809 30 10 , 0809 30 90

                  TR

                  138,9

                  ZA

                  88,8

                  ZZ

                  113,9

                  0809 40 05

                  TR

                  216,0

                  ZZ

                  216,0

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 942/2011 al Comisiei din 22 septembrie 2011 privind neaprobarea substanței active flufenoxuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Deciziei 2008/934/CE a Comisiei  Text cu relevanță pentru SEE

text:
               23.9.2011

               RO

               Jurnalul Oficial al Uniunii Europene

               L 246/13

         REGULAMENTUL DE PUNERE ÎN APLICARE (UE) NR. 942/2011 AL COMISIEI
   din 22 septembrie 2011
   privind neaprobarea substanței active flufenoxuron, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE (1) ale Consiliului, în special articolul 13 alineatul (2) și articolul 78 alineatul (2),
   întrucât:

               (1)

               În conformitate cu articolul 80 alineatul (1) litera (c) din Regulamentul (CE) nr. 1107/2009, Directiva 91/414/CEE a Consiliului (2) se aplică, în ceea ce privește procedura și condițiile de aprobare, substanțelor active pentru care a fost stabilit caracterul complet al cererilor în conformitate cu articolul 16 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (3). Flufenoxuronul este o substanță activă pentru care a fost stabilit caracterul complet al cererii în conformitate cu regulamentul respectiv.

               (2)

               Regulamentele (CE) nr. 451/2000 (4) și (CE) nr. 1490/2002 (5) ale Comisiei stabilesc normele de punere în aplicare a etapelor a doua și a treia ale programului de lucru menționat la articolul 8 alineatul (2) din Directiva 91/414/CEE, precum și liste de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Aceste liste includ flufenoxuronul.

               (3)

               În conformitate cu articolul 3 alineatul (2) din Regulamentul (CE) nr. 1095/2007 al Comisiei din 20 septembrie 2007 de modificare a Regulamentului (CE) nr. 1490/2002 de stabilire a normelor suplimentare de aplicare a etapei a treia a programului de lucru menționat la articolul 8 alineatul (2) din Directiva 91/414/CEE a Consiliului și a Regulamentului (CE) nr. 2229/2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (6), notificatorul și-a retras sprijinul pentru includerea substanței active respective în anexa I la Directiva 91/414/CEE, în termen de două luni de la intrarea în vigoare a Regulamentului (CE) nr. 1095/2007. În consecință, a fost adoptată Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (7), care prevede ca flufenoxuronul să nu fie inclus în anexa respectivă.

               (4)

               În temeiul articolului 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere, solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008.

               (5)

               Cererea a fost transmisă Franței, care a fost desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările propuse sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (6)

               Franța a evaluat informațiile suplimentare transmise de solicitant și a elaborat un raport suplimentar. Raportul a fost comunicat Autorității Europene pentru Siguranța Alimentară (denumită în continuare „autoritatea”) și Comisiei la 8 martie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la cererea Comisiei, la 23 februarie 2011, autoritatea a prezentat Comisiei concluzia sa privind evaluarea riscurilor prezentate de flufenoxuron (8). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 15 iulie 2011 sub forma raportului de reexaminare al Comisiei privind flufenoxuronul.

               (7)

               În cursul evaluării acestei substanțe active, au fost identificate anumite aspecte problematice, în special în ceea ce privește elementele următoare: nu s-a putut finaliza evaluarea riscului pentru consumator, deoarece expunerea consumatorilor nu poate fi evaluată în mod fiabil, în special în ceea ce privește amploarea și relevanța toxicologică a diverșilor metaboliți. Mai mult, flufenoxuronul prezintă un potențial mare de bioacumulare în lanțul alimentar. De asemenea, a fost identificat un risc ridicat pentru organismele acvatice.

               (8)

               Comisia a invitat solicitantul să își prezinte observațiile privind concluzia autorității. În plus, în conformitate cu articolul 21 alineatul (1) din Regulamentul (CE) nr. 33/2008, Comisia a invitat solicitantul să formuleze observații privind proiectul de raport de reexaminare. Solicitantul și-a prezentat observațiile, acestea fiind examinate cu atenție.

               (9)

               Cu toate acestea, în ciuda argumentelor prezentate de solicitant, aspectele problematice menționate în considerentul 7 nu au putut fi eliminate. În consecință, nu s-a demonstrat faptul că, în condițiile de utilizare prevăzute, produsele de protecție a plantelor care conțin flufenoxuron ar îndeplini, în linii generale, cerințele stabilite la articolul 5 alineatul (1) literele (a) și (b) din Directiva 91/414/CEE.

               (10)

               Prin urmare, flufenoxuronul nu ar trebui aprobat, în conformitate cu articolul 13 alineatul (2) din Regulamentul (CE) nr. 1107/2009.

               (11)

               În ceea ce privește produsele de protecție a plantelor care conțin flufenoxuron, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire la 31 decembrie 2012 cel târziu, în conformitate cu dispozițiile articolului 3 al doilea paragraf din Decizia 2008/934/CE.

               (12)

               Prezentul regulament nu exclude prezentarea unei noi cereri pentru flufenoxuron, în temeiul articolului 7 din Regulamentul (CE) nr. 1107/2009.

               (13)

               Din motive de claritate, rubrica referitoare la flufenoxuron din anexa la Decizia 2008/934/CE ar trebui eliminată.

               (14)

               Prin urmare, Decizia 2008/934/CE ar trebui modificată în consecință.

               (15)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Neaprobarea substanței active
   Nu se aprobă substanța activă flufenoxuron.
   Articolul 2
   Măsuri tranzitorii
   Statele membre se asigură că autorizațiile pentru produsele de protecție a plantelor care conțin flufenoxuron sunt retrase până la 31 decembrie 2011.
   Articolul 3
   Perioada de grație
   Eventualele perioade de grație acordate de statele membre în conformitate cu articolul 46 din Regulamentul (CE) nr. 1107/2009 sunt cât mai scurte posibil și expiră cel târziu la 31 decembrie 2012.
   Articolul 4
   Modificarea Deciziei 2008/934/CE
   În anexa la Decizia 2008/934/CE, se elimină rubrica referitoare la „flufenoxuron”.
   Articolul 5
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 septembrie 2011.

            Pentru Comisie

            Președintele

         José Manuel BARROSO

      (1)  JO L 309, 24.11.2009, p. 1.

      (2)  JO L 230, 19.8.1991, p. 1.

      (3)  JO L 15, 18.1.2008, p. 5.

      (4)  JO L 55, 29.2.2000, p. 25.

      (5)  JO L 224, 21.8.2002, p. 23.

      (6)  JO L 246, 21.9.2007, p. 19.

      (7)  JO L 333, 11.12.2008, p. 11.

      (8)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance flufenoxuron (Concluzia reexaminării inter pares a riscului utilizării ca pesticid a substanței active flufenoxuron). EFSA Journal 2011; 9(3):2088. [72 pp.]. doi:10.2903/j.efsa.2011.2088. Document disponibil la adresa: www.efsa.europa.eu/efsajournal.htm.


title: Regulamentul de punere în aplicare (UE) 2017/1241 al Consiliului din 10 iulie 2017 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria

text:
               11.7.2017

               RO

               Jurnalul Oficial al Uniunii Europene

               L 178/1

         REGULAMENTUL DE PUNERE ÎN APLICARE (UE) 2017/1241 AL CONSILIULUI
   din 10 iulie 2017
   privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria și de abrogare a Regulamentului (UE) nr. 442/2011 (1), în special articolul 32 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 ianuarie 2012, Consiliul a adoptat Regulamentul (UE) nr. 36/2012.

               (2)

               O persoană nu ar trebui să mai fie menținută pe lista persoanelor fizice și juridice, entităților sau organismelor cărora li se aplică măsuri restrictive, prevăzută în anexa II la Regulamentul (UE) nr. 36/2012 (denumită în continuare „lista”).

               (3)

               O entitate ar trebui adăugată pe lista entităților prevăzută în anexa II la Regulamentul (UE) nr. 36/2012.

               (4)

               Informațiile referitoare la o persoană care figurează în anexa II la Regulamentul (UE) nr. 36/2012 ar trebui, de asemenea, actualizate.

               (5)

               Prin urmare, anexa II la Regulamentul (UE) nr. 36/2012 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa II la Regulamentul (UE) nr. 36/2012 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 iulie 2017.

            Pentru Consiliu

            Președintele

         M. MAASIKAS

      (1)  JO L 16, 19.1.2012, p. 1.

      ANEXĂ
      Anexa II la Regulamentul (UE) nr. 36/2012 se modifică după cum urmează:

                  1.

                  În partea A („Persoane”), se elimină următoarea persoană și rubrica aferentă:

                              „202.

                              Ahmad Barqawi (alias Ahmed Barqawi)”.

                  2.

                  În partea A („Persoane”), rubrica privind persoana indicată mai jos este înlocuită cu următorul text:

                              Nume

                              Informații de identificare

                              Motive

                              Data includerii pe listă

                              „203.

                              George Haswani
                              (alias Heswani; Hasawani; Al Hasawani)

                              Adresa: Provincia Damasc, Yabroud, Al Jalaa St, Siria

                              Important om de afaceri care își desfășoară activitatea în Siria, cu interese și/sau activități în sectorul ingineriei, al construcțiilor, cel petrolier și al gazelor naturale. Deține interese și/sau are o influență semnificativă într-o serie de societăți și entități din Siria, în special HESCO Engineering and Construction Company, o importantă societate de inginerie și construcții.

                              7.3.2015”.

                  3.

                  În partea B („Entități”) se introduce rubrica privind următoarea entitate:

                              Nume

                              Informații de identificare

                              Motive

                              Data includerii pe listă

                              „71.

                              Abdulkarim Group
                              (alias Al Karim for Trade and Industry/Al Karim Group)

                              5797 Damasc
                              Siria

                              Abdulkarim Group este recunoscut la nivel internațional drept un conglomerat sirian care este asociat cu Wael Abdulkarim, care se află pe listă în calitate de important om de afaceri care își desfășoară activitatea în Siria.

                              11.7.2017”.


title: Regulamentul de punere în aplicare (UE) 2016/523 al Comisiei din 10 martie 2016 de stabilire a standardelor tehnice de punere în aplicare referitoare la formatul și modelul pentru notificarea și publicarea tranzacțiilor efectuate de personalul de conducere în conformitate cu Regulamentul (UE) nr. 596/2014 al Parlamentului European și al Consiliului (Text cu relevanță pentru SEE)

text:
                  5.4.2016

                  RO

                  Jurnalul Oficial al Uniunii Europene

                  L 88/19

            REGULAMENTUL DE PUNERE ÎN APLICARE (UE) 2016/523 AL COMISIEI
      din 10 martie 2016
      de stabilire a standardelor tehnice de punere în aplicare referitoare la formatul și modelul pentru notificarea și publicarea tranzacțiilor efectuate de personalul de conducere în conformitate cu Regulamentul (UE) nr. 596/2014 al Parlamentului European și al Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (Regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei (1), în special articolul 19 alineatul (15) al treilea paragraf,
      întrucât:

                  (1)

                  Pentru a promova eficiența în procesul de notificare a tranzacțiilor efectuate de personalul de conducere și pentru a oferi publicului informații comparabile, este oportun să se stabilească norme uniforme privind modul în care informațiile solicitate trebuie notificate și puse la dispoziția publicului prin intermediul unui model unic.

                  (2)

                  Modelul ar trebui să conțină informații referitoare la toate tranzacțiile efectuate într-o anumită zi de către persoanele cu responsabilități de conducere sau de către persoanele care au o legătură strânsă cu acestea. Pentru a oferi publicului o imagine cuprinzătoare, modelul ar trebui să permită prezentarea tranzacțiilor pe bază individuală și, de asemenea, în formă agregată. Informațiile agregate ar trebui să indice volumul tuturor tranzacțiilor de aceeași natură vizând același instrument financiar care au fost efectuate în aceeași zi de tranzacționare și în același loc de tranzacționare sau în afara unui loc de tranzacționare, sub forma unei cifre unice reprezentând suma aritmetică a volumului fiecărei tranzacții. Informațiile ar trebui să precizeze, de asemenea, prețul mediu ponderat în funcție de volum corespunzător. Atunci când modelul se completează cu tranzacții de natură diferită, cum ar fi achizițiile și vânzările, acestea nu ar trebui să fie agregate și nici compensate între ele.

                  (3)

                  Pentru a simplifica procesul de modificare a unei notificări eronate care a fost deja efectuată, modelul ar trebui să includă o rubrică ce urmează a fi folosită în cadrul notificării de modificare pentru a identifica notificarea inițială și pentru a explica inexactitatea aferentă acesteia.

                  (4)

                  Prezentul regulament se bazează pe proiectele de standarde tehnice de punere în aplicare transmise Comisiei de către Autoritatea Europeană pentru Valori Mobiliare și Piețe.

                  (5)

                  Autoritatea Europeană pentru Valori Mobiliare și Piețe a efectuat consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și al piețelor, instituit în conformitate cu articolul 37 din Regulamentul (UE) nr. 1095/2010 al Parlamentului European și al Consiliului (2).

                  (6)

                  Pentru a asigura buna funcționare a piețelor financiare, este necesar ca prezentul regulament să intre în vigoare în regim de urgență și ca dispozițiile stabilite în prezentul regulament să se aplice de la aceeași dată ca și cele prevăzute în Regulamentul (UE) nr. 596/2014,

            ADOPTĂ PREZENTUL REGULAMENT:
      Articolul 1
      Definiții
      În sensul prezentului regulament, se aplică următoarea definiție: „mijloace electronice” înseamnă echipamente electronice de procesare (inclusiv compresie digitală), stocare și transmitere a datelor prin cablu, unde radio, tehnologie optică sau prin orice alte mijloace electromagnetice.
      Articolul 2
      Formatul și modelul notificării
      (1)   Persoanele cu responsabilități de conducere și persoanele care au o legătură strânsă cu acestea se asigură că modelul de notificare prevăzut în anexă este utilizat pentru transmiterea de notificări cu privire la tranzacțiile menționate la articolul 19 alineatul (1) din Regulamentul (UE) nr. 596/2014.
      (2)   Persoanele cu responsabilități de conducere și persoanele care au o legătură strânsă cu acestea se asigură că sunt utilizate mijloace electronice pentru transmiterea notificărilor menționate la alineatul (1). Aceste mijloace electronice garantează faptul că se menține caracterul complet, integritatea și confidențialitatea informațiilor pe parcursul transmiterii lor și permit să se identifice cu certitudine sursa informațiilor transmise.
      (3)   Autoritățile competente specifică și publică pe site-ul lor internet mijloacele electronice menționate la alineatul (2) care trebuie utilizate în scopul transmiterii informațiilor către acestea.
      Articolul 3
      Intrarea în vigoare
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      Acesta se aplică de la 3 iulie 2016.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 10 martie 2016.

               Pentru Comisie

               Președintele

            Jean-Claude JUNCKER

         (1)  JO L 173, 12.6.2014, p. 1.

         (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).

         ANEXĂ

            Model pentru notificarea și publicarea tranzacțiilor efectuate de către persoanele cu responsabilități de conducere și de către persoanele care au o legătură strânsă cu acestea

                        1

                        Datele persoanei care exercită responsabilități de conducere/ale persoanei care are o legătură strânsă cu aceasta

                     (a)

                     Numele

                        [Pentru persoanele fizice: prenumele și numele.]

                        [Pentru persoanele juridice: denumirea completă, inclusiv forma juridică, așa cum figurează în registrul în care este înregistrată persoana, dacă este cazul.]

                        2

                        Motivul notificării

                     (a)

                     Poziție/funcție

                        [Pentru persoanele care exercită responsabilități de conducere: ar trebui să fie indicată poziția ocupată în cadrul emitentului, participantului la piața certificatelor de emisii/platformei de licitație/adjudecătorului/entității de supraveghere a licitațiilor, de exemplu, directorul executiv, directorul financiar.]

                        [Pentru persoanele care au o legătură strânsă cu acestea,

                                 —

                                    indicarea faptului că notificarea se referă la o persoană care are legături strânse cu o persoană ce exercită responsabilități de conducere;

                                 —

                                    numele și funcția persoanei relevante care exercită responsabilități de conducere.]

                     (b)

                     Notificarea inițială/Modificare

                        [Indicarea faptului că aceasta este o notificare inițială sau o modificare adusă unor notificări prealabile. În cazul unei modificări, a se explica eroarea pe care o remediază această notificare.]

                        3

                        Detalii aferente emitentului, participantului la piața certificatelor de emisii, platformei de licitație, adjudecătorului sau entității de supraveghere a licitațiilor

                     (a)

                     Denumirea

                        [Denumirea completă a entității.]

                     (b)

                     LEI

                        Codul de identificare a entității juridice în conformitate cu codul LEI bazat pe ISO 17442.]

                        4

                        Detalii privind tranzacția (tranzacțiile). Secțiune care trebuie să fie repetată pentru: (i) fiecare tip de instrument; (ii) fiecare tip de tranzacție; (iii) fiecare dată; și (iv) fiecare loc în care au fost efectuate tranzacțiile

                     (a)

                     Descrierea instrumentului financiar, a tipului de instrument
                     Codul de identificare

                                    [—

                                    Indicarea naturii instrumentului:

                                             —

                                                o acțiune, un titlu de creanță, un instrument financiar derivat sau un instrument financiar legat de o acțiune sau de un titlu de creanță;

                                             —

                                                un certificat de emisii, un produs licitat pe baza unui certificat de emisii sau un instrument financiar derivat conex unui certificat de emisii.

                                    —

                                    Codul de identificare a instrumentului, astfel cum este definit în Regulamentul delegat al Comisiei care completează Regulamentul (UE) nr. 600/2014 al Parlamentului European și al Consiliului cu privire la standardele tehnice de reglementare pentru raportarea tranzacțiilor către autoritățile competente, adoptat în temeiul articolului 26 din Regulamentul (UE) nr. 600/2014.]

                     (b)

                     Natura tranzacției

                        [Descrierea tipului de tranzacție, utilizând, după caz, tipul de tranzacție identificat la articolul 10 din Regulamentul delegat (UE) 2016/522 al Comisiei
                         (1)
                        , adoptat în temeiul articolului 19 alineatul (14) din Regulamentul (UE) nr. 596/2014, sau un exemplu specific prevăzut la articolul 19 alineatul (7) din Regulamentul (UE) nr. 596/2014.

                        În temeiul articolului 19 alineatul (6) litera (e) din Regulamentul (UE) nr. 596/2014, se indică dacă tranzacția este legată de derularea unui program de opțiune pe acțiuni]

                     (c)

                     Prețul (prețurile) și volumul (volumele)

                                    Prețul (prețurile)

                                    Volumul (volumele)

                        [În cazul în care mai multe tranzacții de aceeași natură (cum sunt achizițiile, vânzările, împrumuturile, creditele, …) privind același instrument financiar sau același certificat de emisii sunt executate în aceeași zi și în același loc de tranzacționare, prețurile și volumele acestor tranzacții sunt raportate în această rubrică, sub forma a două coloane, astfel cum sunt prezentate mai sus, introducându-se numărul de rânduri necesare.

                        Este oportun să se utilizeze standardele în materie de date pentru a indica prețul și cantitatea, inclusiv, după caz, moneda în care este exprimat prețul și moneda în care este exprimată cantitatea, astfel cum sunt definite în Regulamentul delegat al Comisiei care completează Regulamentul (UE) nr. 600/2014 al Parlamentului European și al Consiliului cu privire la standardele tehnice de reglementare pentru raportarea tranzacțiilor către autoritățile competente, adoptat în temeiul articolului 26 din Regulamentul (UE) nr. 600/2014.]

                     (d)

                     Informații agregate

                                 —

                                 Volumul agregat

                                 —

                                 Preț

                        [Volumele tranzacțiilor multiple sunt agregate atunci când aceste tranzacții:

                                 —

                                    se referă la același instrument financiar sau la același certificat de emisii;

                                 —

                                    sunt de aceeași natură;

                                 —

                                    sunt executate în aceeași zi; și

                                 —

                                    sunt executate în același loc de tranzacționare.

                        Este oportun să se utilizeze standardele în materie de date pentru a preciza cantitatea, inclusiv, după caz, moneda în care este exprimată cantitatea, astfel cum este definită în Regulamentul delegat al Comisiei care completează Regulamentul (UE) nr. 600/2014 al Parlamentului European și al Consiliului cu privire la standardele tehnice de reglementare pentru raportarea tranzacțiilor către autoritățile competente, adoptat în temeiul articolului 26 din Regulamentul (UE) nr. 600/2014.]

                        [Informații privind prețurile:

                                 —

                                    în cazul unei tranzacții unice, prețul respectivei tranzacții unice;

                                 —

                                    în cazul în care volumele unor tranzacții multiple sunt agregate: prețul mediu ponderat al tranzacțiilor agregate.

                        Este oportun să se utilizeze standardele în materie de date pentru a preciza prețul, inclusiv, după caz, moneda în care este exprimat prețul, astfel cum este definită în Regulamentul delegat al Comisiei care completează Regulamentul (UE) nr. 600/2014 al Parlamentului European și al Consiliului cu privire la standardele tehnice de reglementare pentru raportarea tranzacțiilor către autoritățile competente, adoptat în temeiul articolului 26 din Regulamentul (UE) nr. 600/2014.]

                     (e)

                     Data tranzacției

                        [Data la care este executată tranzacția notificată.

                        Se utilizează formatul datelor prevăzut de ISO 8601: AAAA-LL-ZZ; ora în format UTC.]

                     (f)

                     Locul tranzacției

                        [Denumirea și codul de identificare a locului de tranzacționare conform Directivei MiFID, a internalizatorului sistematic sau a platformei de tranzacționare organizată stabilită în afara Uniunii pe care a fost executată tranzacția, astfel cum sunt definite în Regulamentul delegat al Comisiei care completează Regulamentul (UE) nr. 600/2014 al Parlamentului European și al Consiliului cu privire la standardele tehnice de reglementare pentru raportarea tranzacțiilor către autoritățile competente, adoptat în temeiul articolului 26 din Regulamentul (UE) nr. 600/2014; sau,

                        în cazul în care tranzacția nu a fost executată în niciunul dintre locurile menționate mai sus, vă rugăm să menționați „în afara unui loc de tranzacționare”.]

            (1)  Regulamentul delegat (UE) 2016/522 al Comisiei din 17 decembrie 2015 de completare a Regulamentului (UE) nr. 596/2014 al Parlamentului European și al Consiliului în ceea ce privește o derogare aplicabilă anumitor organisme publice și bănci centrale din țări terțe, indicatorii de manipulare a pieței, pragurile de publicare, autoritatea competentă pentru notificările amânărilor, permisiunea de tranzacționare în perioadele închise și tipurile de tranzacții efectuate de personalul de conducere care trebuie notificate (a se vedea pagina 1 din prezentul Jurnal Oficial).